Վլադիմիր Երեմեև

**Վլադիմիր Վենիամինովիչ Երեմեև** (, , ռուս ռազմական գործիչ, գեներալ-մայոր (2016), զոհվել է Սիրիայում ռուսական ռազմական գործողության ժամանակ ավիավթարից:

## Կենսագրություն
### Երիտասարդ տարիներ
Վլադիմիր Երեմեևը ծնվել է 1963 թվականի սեպտեմբերի 25-ին Կույբիշևի մարզի Պոխվիստնևսկի շրջանի Նիժնեավերկինո քաղաքում (այլ աղբյուրների համաձայն՝ 1964 թվականին)։ Այն զուտ չուվաշական գյուղ է, և Երեմեևն ինքը ազգությամբ չուվաշ է։

Ծնողները՝ Ռաիսա Աֆանասևնա (ծննդյան ազգանունը՝ Սորոչայկինա, 1940-2017) և Վենիամին Սերգեևիչ Երեմեև (1935-1963): Մայրը աշխատել է կոլտնտեսությունում և դպրոցում, իսկ հայրը վարորդ էր և զոհվել է Բոլշայա Կինել գետի ջրհեղեղի ժամանակ մարդկանց փրկելիս՝ Վլադիմիրի ծնվելուց մի քանի ամիս առաջ՝ 1963 թվականի ապրիլի 20-ին։ Նրան մեծացրել են մայրը և հորեղբայրը։ Ամռանը Վլադմիր Երեմեևն աշխատել է կոլտնտեսությունում և օգնել այգում։ Մանկուց երազել է զինվորական դառնալ։

### Զինվորական ծառայություն
265px|մինի|ձախից
1979 թվականին ավարտել է Նիժնեավերկինոյի ութամյա դպրոցը, 1981 թվականին՝ Սվերդլովսկի Սուվորովի անվան ռազմական դպրոցը, 1986 թվականին՝ Չելյաբինսկի բարձրագույն տանկային հրամանատարական դպրոցը։ Ռազմական կրթություն ստանալուց հետո ծառայել է Չեխոսլովակիայում, սկսելով որպես դասակի հրամանատար Կենտրոնական ուժերի խմբում։

1990-ականների սկզբին Վլադիմիր Երեմեևը վերադարձել է Ռուսաստան և տեղափոխվել Մոսկվա, որոշ ժամանակ աշխատելով անվտանգության գործակալությունում։  Նա շարունակել է ծառայությունը Կալինինգրադում, որտեղ զբաղեցրել է ծովային հետևակի գնդի հրամանատարի պաշտոնը և բարձրացել մինչև Բալթյան նավատորմի ափամերձ զորքերի շտաբի պետի պաշտոնը։

2012-2014 թվականներին եղել է Սևաստոպոլի 27-րդ առանձին գվարդիական մոտոհրաձգային բրիգադի հրամանատարը։ Երեմեևի՝ Մոսրենտգեն գյուղում տեղակայված բրիգադի հրամանատարության ընթացքում այն ​​միացել է Մոսկվային՝ վարչական ընդլայնման շրջանակներում։  2012 թվականին մասնակցել է Մոսկվայում կայացած Հաղթանակի շքերթին՝ գլխավորելով 27-րդ բրիգադի շարասյունը։

2016 թվականին ավարտել է Ռուսաստանի Դաշնության զինված ուժերի գլխավոր շտաբի ակադեմիան, ինչպես նաև զրահատանկային զորքերի ռազմական ակադեմիան։ Նույն թվականի դեկտեմբերի 12-ին ստացել է գեներալ-մայորի զինվորական կոչում։ Նա իր վերջին պաշտոնում աշխատել է որպես Ռուսաստանի պաշտպանության նախարարության վերահսկողության և վերահսկողական գործունեության գլխավոր վարչության պետի տեղակալ չորս տարի։

2017 թվականին ռազմական առաքելությամբ ուղարկվել է Սիրիա և մասնակցել է ռուսական ռազմական գործողությանը։

### Մահ
2018 թվականի մարտի 6-ին Հալեպի արվարձանում գտնվող Քվեյրես օդանավակայանից թռչող Ան-26 ռազմական ինքնաթիռը վթարի է ենթարկվել Խմեյմիմի ավիաբազայում վայրէջքի ժամանակ, որի հետևանքով զոհվել է 39 ռուս զինծառայող։ Երեմեևը, որը ինքնաթիռում էր, զոհվածների շարքում ամենաբարձր զինվորական կոչումն ունեցոն էր։ Նա 53 տարեկան էր։ Երեմեևը ցանկացել է թռչել Մոսկվա, ապա՝ իր փոքրիկ հայրենիք՝ այցելելու մոր գերեզմանին, որը մահացել էր գործուղման ժամանակ։

Երեմեևը դարձել է Սիրիայում զոհված երկրորդ գեներալը՝ Վալերի Ասապովից հետո։ Մարտի 10-ին, գաղտնիության մթնոլորտում, նա թաղվել է ռազմական պատիվներով՝ ավիավթարի մյուս զոհերի հետ միասին՝ Մոսկվայի Դաշնային ռազմական հուշահամալիր գերեզմանատանը։ Նա հետմահու պարգևատրվել է «Արիության շքանշանով»՝ «Սիրիայում կառավարական առաջադրանքներ կատարելու համար»։ Ոչ պաշտոնական տվյալներով՝ նա հետմահու պարգևատրվել է նաև «Ռուսաստանի Դաշնության հերոս» կոչմամբ։

Ռուսաստանի նախագահ Վլադիմիր Պուտինը ցավակցություն է հայտնե զոհերի ընտանիքներին և ընկերներին, իսկ աղետի փաստով հարուցվել է քրեական գործ, սակայն հետաքննության արդյունքները մի քանի տարի անց էլ մնացել են անհայտ։

## Հիշատակ
2018 թվականին Վլադիմիր Երեմեևի հայրենի Նիժնեավերկինո գյուղի դպրոցը անվանակոչվել է Երեմեևի անունով, իսկ շենքի վրա տեղադրվել է հուշատախտակ։ 2019 թվականին այնտեղ անցկացվել են Ավերկին-Իբրյայկինսկու անվան տեղական պատմության ընթերցումներ, որոնք նվիրված էին Երեմեևի հիշատակին և դարձել են չուվաշների ազգային մշակույթի տոն։

## Մրցանակներ
* Արիության շքանշան, «Հայրենիքին մատուցած ծառայությունների համար» 2-րդ աստիճանի շքանշանի մեդալ, մեդալներ։

## Անձնական կյանք
Երկու անգամ ամուսնացած է եղել։ Երկու ամուսնությունից ունի երեք երեխա՝ մեկ որդի և երկու դուստր։

## Ծանոթագրություններ

## Գրականություն

* 
* 

Կատեգորիա:Ռուս զինվորականներ